Genf

Genf (franciául: Genève, , németül: Genf, olaszul: Ginevra, spanyolul: Ginebra) a második legnagyobb népességű város Svájcban (Zürich után), Genf kanton fővárosa.

A 21. század elején (2002) a város lakosságának kb. 44%-a külföldi származású.

Fekvése 
A Genfi-tó partján, a Rhône folyó kifolyásánál fekszik. Lyontól  távolságra van. A várost három hegylánc övezi, északnyugati irányból a Jura-hegység fő vonulata, délről a Vuache hegy, délkeleti irányból pedig a Salève hegység.

Éghajlata

Története 

Az ókorban egy kelta törzs, az allobroxok megerősített határvárosa volt Genava néven. Julius Caesar is járt erre a gall háború során.
A népvándorlás során a burgundiak fővárosa lett 443-ban, 534-ben a frank birodalomhoz csatolták.
A középkorban (kb. 400-tól) a genfi püspökök uralták. A polgárság elégedetlensége hozzájárult a reformáció térhódításához. Kálvin János 1536-ban érkezett először a városba, ekkor kiáltották ki a város függetlenségét. Kálvinnak időlegesen távoznia kellett, ám visszatérése után Genf a kálvinizmus központja lett. A várost egy ideig a „protestáns Róma”-ként emlegették. Kálvin 1559-ben alapította meg akadémiáját.
A jakobinus diktatúra Genfre is átterjedt, a város 1798-tól 1814-ig Franciaországhoz tartozott. A bécsi kongresszus idején csatlakozott a Svájci Államszövetséghez.

Az első világháború után Svájc semlegessége nagyban hozzájárult ahhoz, hogy itt működött a Népszövetség (az ENSZ elődje) 1920 és 1939 között. A második világháború befejezése után számos ENSZ szervezet és nem kormányközi nemzetközi szervezet székhelye.

Nemzetközi szervezetek székhelye

Nem kormányközi nemzetközi szervezetek 

 Nemzetközi Vöröskereszt és Nemzetközi Vörös Félhold
 CERN, a nagy európai részecskefizikai kutatóközpont
 Európai Műsorsugárzók Uniója

ENSZ szervezetek 
 az ENSZ európai központja (az egykori Népszövetség épületeiben)
 UNHCR, az ENSZ Menekültügyi Főbiztossága
 WHO, az ENSZ Egészségügyi Világszervezete
 WTO, az ENSZ Kereskedelmi Világszervezete
 WIPO, az ENSZ Szellemi Tulajdon Világszervezete
 ITU, a Nemzetközi Távközlési Unió
 ILO, a Nemzetközi Munkaügyi Szervezet

A svájci óragyártás egyik központja 

Genfben van évszázadok óta számos világhírű óragyár központja, a nevezetesebbek:
 Vacheron Constantin (1755 óta)
 Baume & Mercier (1830 óta)
 Mathey-Tissot
 Buccellati
 Cartier
 Jaeger-Le Coultre
 Patek Philippe – óramúzeumot is fenntart
 Piaget
 Audemars Piguet
 Franck Muller
 Pierre Kunz
 De Grisogono
 European Company Watch
 Girard-Perregaux
 Robergé
 F.P. Journe
 Sbarro – Franco Sbarro autótervező óragyártó vállalkozása
 Daneil JeanRichard
 Roger Dubois
 Parmigiani
 Van Cleef & Arpels

Látnivalók 

 Genfi-tó
 Jet d'Eau, 140 méter magasra felszökő szökőkút a tavon
 A reformáció emlékműve (Kálvin és három társa szoborcsoportja, mellette – többek között – Bocskai István szobra
 Erzsébet császárné és királyné szobra és emléktáblája az ellene elkövetett merénylet színhelyén
 Bartók Béla szobra – a városban lakó magyarok kezdeményezésére állították
 Botanikus kert (Jardin botanique)

Híres genfiek 
 Itt született és halt meg Jean-Étienne Liotard (1702–1789) rokokó festő.
 Itt született Jean-Jacques Rousseau (1712–1778) filozófus, a felvilágosodás nagy alakja.
 Itt született és halt meg François Diday (1802–1877) festő.
 Itt született és halt meg Barthélemy Menn (1815–1893) festő.
 Itt született Henri Dunant (1828–1910), a Vöröskereszt megalapítója.
 Itt született Ferdinand de Saussure (1857–1913) nyelvész, a strukturalizmus atyja.
 Itt született Antoine-Elisée Cherbuliez svájci liberális nemzetgazda.
 Itt élt és halt meg Jean Piaget (1896–1980) pszichológus, az episztemológia atyja.

Testvértelepülések 

  Buenos Aires Argentína (1991)
  Párizs Franciaország (2002)

Múzeumok 

 Petit Palais (modern képzőművészeti gyűjtemény)
 A Nemzetközi Vöröskereszt Múzeuma
 Ariana múzeum (iparművészeti gyűjtemény)
 Maison Tavel (művészeti gyűjtemény gótikus lakóházban)
 Jean-Jacques Rousseau szülőháza

Magyar vonatkozások 

 A Reformáció emlékművénél a szobrok között megtalálhatjuk Bocskai István szobrát.
 Itt halt meg 1912-ben Török Aurél orvos, az MTA tagja.
 Itt élt Liszt Ferenc 1835 és 1836 között, teret is neveztek el róla.
 Itt gyilkolták meg Erzsébet magyar királynét 1898-ban
 Itt halt meg Apponyi Albert gróf (1846–1933) magyar politikus.
 Itt dolgozott a magyar származású Bogsch Árpád. 1973 és 1997 között a Szellemi Tulajdon Világszervezete főigazgatója volt.
 Itt halt meg Aggteleky Béla magyar katonatiszt, 1977-ben.

Jegyzetek

További információk 
 A város hivatalos honlapja

Genf kanton települései